બીજી તરફ બીજુ જૂથ એવી દલીલ કરી રહયુ છે કે ખાટરિયાને પાર્ટીએ અઢી વર્ષ માટે કારોબારી અધ્યક્ષ તરીકે તક આપી દીધી છે. હવે પાર્ટીએ તેમના પરિવાર સિવાઇની વ્યકિતને તક આપવી જોઇએ. આ જુથ કારોબારી સમિતિની કાર્ય પધ્ધતિ બાબતે પણ સવાલ ઉઠાવી રહ્યું છે. ખાટરિયા દંપતિમાંથી કોઇની પસંદગી થાય તો નવાજૂની સર્જવાની ચીમકી સાથે આ જૂથે કોંગ્રેસ હાઇકમાન્ડ સુધી રજુઆતની તૈયારી કરી છે. બન્ને જૂથ સત્તાવાર રીતે પાર્ટી લાઇનની વાત કરી એકબીજાને ભરી પીવા તૈયાર હોવાના નિર્દેષ છે. અમૂક સભ્યોએ હાલના તમામ પદાધિકારીઓના સ્થાને નવા સભ્યોને સ્થાન આપવાની તરફેણ કરી છે.